CELEX: 62004TA0312
Language: fi
Date: 2008-10-09 00:00:00
Title: Asia T-312/04: Yhteisöjen ensimmäisen oikeusasteen tuomioistuimen tuomio 9.10.2008 — Di Bucci v. komissio (Kumoamiskanne — Vahingonkorvauskanne — Henkilöstö — Ylennys — Etusijapisteiden myöntäminen)

6.12.2008   
            
            
               FI
            
            
               Euroopan unionin virallinen lehti
            
            
               C 313/24
            
         Yhteisöjen ensimmäisen oikeusasteen tuomioistuimen tuomio 9.10.2008 — Di Bucci v. komissio
   (Asia T-312/04) (1)
   
   (Kumoamiskanne - Vahingonkorvauskanne - Henkilöstö - Ylennys - Etusijapisteiden myöntäminen)
   (2008/C 313/43)
   Oikeudenkäyntikieli: ranska
   Asianosaiset
   
      Kantaja: Vittorio Di Bucci (Bryssel, Belgia) (edustajat: aluksi asianajajat M. van der Woude ja V. Landes, sittemmin M. van der Woude)
   
      Vastaaja: Euroopan yhteisöjen komissio (asiamiehet: aluksi H. Tserepa-Lacombe ja V. Joris, sittemmin V. Joris ja G. Berscheid, avustajanaan asianajaja D. Waelbroeck)
   Oikeudenkäynnin kohde
   Kumoamisvaatimus, jonka kohteena ovat
   
               —
            
            
               komission oikeudellisen yksikön pääjohtajan päätös, jonka mukaan kantajalle myönnetään yksi ainoa pääosaston etusijapiste vuoden 2003 ylennyskierroksella ja joka annettiin tiedoksi 2.7.2003 ja vahvistettiin nimittävän viranomaisen 16.12.2003 tiedoksi annetulla päätöksellä;
            
         
               —
            
            
               nimittävän viranomaisen päätös, jonka mukaan kantajalle ei myönnetä yhtään erityisetusijapistettä vuoden 2003 ylennyskierroksella ylimääräisestä toiminnasta toimielimen eduksi ja joka annettiin tiedoksi 16.12.2003 Sysper 2 -järjestelmällä;
            
         
               —
            
            
               seuraavat päätökset: nimittävän viranomaisen päätös myöntää kantajalle yhteensä 20 pistettä vuoden 2003 ylennyskierroksella; palkkaluokan A5 virkamiesten ansioita vuoden 2003 kierroksella koskeva luettelo, joka julkaistiin 13.11.2003 ilmestyneissä Hallinnollisissa tiedotteissa N:o 69/2003; palkkaluokkaan A4 vuoden 2003 kierroksella ylennettyjen virkamiesten luettelo, joka julkaistiin 27.11.2003 ilmestyneissä Hallinnollisissa tiedotteissa N:o 73/2003, ja joka tapauksessa päätös olla ottamatta kantajan nimeä mainittuihin luetteloihin;
            
         
               —
            
            
               tarpeen mukaan nimittävän viranomaisen 15.6.2004 tekemä päätös, jolla kantajan 12.2.2004 tekemä valitus hylätään;
            
         
               —
            
            
               se 11.4.2007 tehty päätös, joka annettiin tiedoksi 16.4.2007 ja jolla nimittävä viranomainen päätti myöntää kantajalle yhden ainoan ylimääräisen etusijapisteen vuoden 2003 ylennyskierroksella yhteensä kahdesta etusijapisteestä ja kaiken kaikkiaan 21 pisteestä;
            
         ja jolla pyritään siihen, että kaikki vuoden 2003 ylennyskierroksella tehdyt päätökset, joita tämä kanne koskee ja joita ei ole korvattu vuonna 2007, ja etenkin palkkaluokan A5 virkamiesten ansioita kierroksella 2003 koskeva luettelo, joka julkaistiin 13.11.2003 ilmestyneissä Hallinnollisissa tiedotteissa N:o 69/2003 ja palkkaluokkaan A4 vuoden 2003 kierroksella ylennettyjen virkamiesten luettelo, joka julkaistiin 27.11.2003 ilmestyneissä Hallinnollisissa tiedotteissa N:o 73/2003, todetaan mitättömiksi, ja siihen, että kantajalle myönnetään 5 000 euroa vahingonkorvausta.
   Tuomiolauselma
   
               1)
            
            
               Komission päätökset, joilla kantajan ylennyspisteiden kokonaismääräksi vahvistetaan 21 pistettä ja joilla kantajaa ei oteta palkkaluokkaan A 4 vuoden 2003 ylennyskierroksella ylennettyjen virkamiesten luetteloon, kumotaan.
            
         
               2)
            
            
               Kanne hylätään muilta osin.
            
         
               3)
            
            
               Komissio velvoitetaan korvaamaan oikeudenkäyntikulut.
            
         
      (1)  EUVL C 262, 23.10.2004.